recursal/SuperWikiNEXT-32B huggingface dataset:
**நோய் உருவாக்கம்** என்பது  ஒரு நோய்க்கு காரணமான நோய்க்கிருமி உயிரியல் வழிமுறை மூலம் பரவுவதை குறிக்கும். மேலும் இந்த வார்த்தை நோயின் தோற்றத்தையும் வளர்ச்சியையும் விவரிக்கக்கூடியது. இந்நோய் கடுமையானதாகவோ, நீண்டகாலமாகவோ அல்லது மீண்டும் மீண்டும் வருகிறதா என்பதையும் விவரிக்க முடியும். இந்த வார்த்தை கிரேக்க வார்த்தையான பாத்தோஸ் ("நோய்") மற்றும் ஜெனிசிஸ்("உருவாக்கம்") லிருந்து உருவானது.

விளக்கம்
--------

நுண்ணுயிர் நோய்த்தொற்று, வீக்கம், புற்று நோய் மற்றும்திசு முறிவு ஆகியவை நோய் உருவாக்க வகைகள் ஆகும். உதாரணமாக பாக்டீரியா நோய்  உருவாக்கத்தில் எந்த பாக்டீரியா நோய்த்தொற்றை தோற்றுவித்து உடல்நலக்குறைவை ஏற்படுத்தும் என்பதை குறிக்கும் வழிமுறையாகும்.

பெரும்பாலான நோய்கள் பல்வேறு செயல்முறைகளால் ஏற்படுகின்றன. உதாரணமாக, சில புற்றுநோய்கள் நோயெதிர்ப்பு மண்டலத்தின் செயலிழப்பினால் ஏற்படுகின்றன (நோய் எதிர்ப்புத் திறன் ஒடுக்கத்தால் விளையும் தோல் புற்றுநோய்கள் மற்றும் சிறுநீரக மாற்று அறுவை சிகிச்சைக்கு பிறகு ஏற்படும் லிம்போமாக்கள்).

சில அடிப்படைக் காரணங்களால் உருவாகும் ஒரு நோயைக் (அல்லது நிலை) கட்டுப்படுத்துவதன் மூலம் நோயைத் தடுக்கலாம். பெரும்பாலும் நோய்ப்பரவலியல் உற்றுநோக்கலில் நோய்க்குறியியல் இணைப்பானது நோய்க்கும் அதற்கான காரணத்திற்கும் இடையேயான   முக்கிய காரணியானது. ஆய்வுகளில் அடையாளம் காணப்பட்டது. மூலக்கூறு நோய்ப்பரவலியலில் நேரடியாக தொற்றுநோயியல் அணுகுமுறை ஒருங்கிணைக்கப்படலாம். மூலக்கூறு நோய்ப்பரவலியல் தொற்று நோய் உருவாக்கத்துடன் சாத்தியமான ஆபத்து காரணியை இணைப்பதன் மூலம் நோய்க்கிருமி மற்றும் காரணியை மதிப்பிடுவதற்கு உதவுகிறது. இவ்வாறு, மூலக்கூறு நோய்ப்பரவலியல் சாதாரண காரணங்களை முந்தியுள்ளது.

மேற்கோள்கள்
-----------

1. ↑  Fox A (2010). *General aspects of bacterial pathogenesis*. University of South Carolina School of Medicine: Microbiology and Immunology On-line Textbook. .
2. ↑   [' *A dictionary of epidemiology.*] (6th ). Oxford: Oxford University Press. 2014. பன்னாட்டுத் தரப்புத்தக எண்:9780199976737. '.
3. ↑  Last, JM, தொகுப்பாசிரியர் (2000). *A Dictionary of Epidemiology* (4th ). Oxford: Oxford University Press. பக். 132. பன்னாட்டுத் தரப்புத்தக எண்:978-0-19-977434-0. .
4. ↑  "Lifestyle factors and microsatellite instability in colorectal cancer: the evolving field of molecular pathological epidemiology". *J. Natl. Cancer Inst.* **102** (6): 365–7. 2010. doi:10.1093/jnci/djq031. பப்மெட்:20208016.
ரோமானிய லோரிக்கா செக்மெண்டேட்டா
**அடுக்குக் கவசம்** (ஆங்கிலம்: *Laminar armour, லேமினார் ஆர்மர்*; இலத்தீன்:  *Lamina, லேமினா* - அடுக்கு) என்பது பின்னல் கவசம்போல் தனித்தனி சிறிய தட்டுகளை பின்னிக் கட்டாமல், கனமான கவச தகடுகளை ஒன்றின்மீது ஒன்றாக வைத்து செய்யப்படும் ஒரு வகை கவசமாகும். பிரபல உதாரணமாக லோரிக்கா செக்மெண்டேட்டா மற்றும் குறிப்பிட்ட சில சாமுராய் கவசங்கள். 

ஜப்பானிய பின்னல் கவசத்தின் (*கோசேன்*) சிறு தட்டுகளை சித்தரித்தவாறு இருக்கும், தகடுகளைக் கொண்டு செய்யப்பட்ட *கிரிட்சூக்கே ஐயோசேன் டௌ* (அடுக்குக் கவசம்).
பின்னப்படாமல் முற்றிலும் தறைக்கப்பட்ட இரும்புப் பட்டைகளைக் கொண்டு செய்யப்பட்ட *ஒக்கெகாவா டௌ*. இவ்வகை கவசமே ஜப்பானிய தகட்டு கவசங்களின் பிள்ளையார்சுழி ஆகும்.
மத்திய கிழக்கு மற்றும் நடு ஆசிய அடுக்குக் கவசம்.
அலாஸ்கா மற்றும் சைபீரிய பழங்குடிகள் அணிந்த கடினமான பதனிட்ட தோலால் ஆன அடுக்குக் கவசம். தோள்பட்டைகள் மரத்தால் மேலும் வலுவூட்டப்பட்டுள்ளன.

மேலும் பார்க்க
--------------

* பின்னல் கவசம்
* தகடுபதித்த வலைக்கவசம்
* நெஞ்சுதட்டுக் கவசம்

மேற்கோள்கள்
-----------

வெளி இணைப்புகள்
---------------

* Леонид Бобров "Защитное вооружение среднеазиатского воина эпохи позднего средневековья" (Leonid Bobrov "Panoply of a Late Medieval Central Asian Warrior") பரணிடப்பட்டது 2011-06-12 at the வந்தவழி இயந்திரம்
illustrations:  பரணிடப்பட்டது 2016-03-03 at the வந்தவழி இயந்திரம் +  பரணிடப்பட்டது 2016-03-03 at the வந்தவழி இயந்திரம்
diagramms பரணிடப்பட்டது 2016-03-03 at the வந்தவழி இயந்திரம்
* Silk Road Designs Armoury (Armour of Bands)()



1. ↑  *Sassanian Elite Cavalry Ad 224-642*, Author Kaveh Farrokh, Publisher Osprey Publishing, 2005, ISBN 1841767131, 9781841767130 P.16
[*தொடர்பிழந்த இணைப்பு*]
2. ↑  *A concise dictionary of Greek and Roman antiquities, Author Sir William Smith, Publisher Murray, 1898, Original from Indiana University, Digitized Mar 17, 2009 P.82-83*
இலங்கை முஸ்லிம்களிடம் மறைந்துவிட்ட ஒரு பாரம்பரிய நிகழ்ச்சியாகவும், தமிழகத்தில் நெல்லை ஏர்வாடி மற்றும் ராமநாதபுரம் ஏர்வாடி , நாகூர் போன்ற இடங்களில் இந்நிகழ்ச்சி காணப்படுகின்றது. 19ம் நூற்றாண்டின் இறுதிப் பகுதிகளிலும், 20ம் நூற்றாண்டின் பின் அரைப் பகுதி வரையிலும் **சந்தனக் கூடு** கட்டும் சம்பிரதாயம் சில முஸ்லிம்களிடத்தே காணப்பட்டது. இது இந்துக்களின் மதப் பாரம்பரியமான 'தேர்' சம்பிரதாயம் மற்றும் கிறித்தவரின் 'சப்பரம்' ஆகியவற்றின் வழித்தோன்றலாகக் கொள்ளலாம்.

'சந்தனக்கூடு' எனும்போது தேர் வடிவிலே அலங்கரிக்கப்பட்ட கலையம்சங்கள் பொருந்திய ஊர்தியை குறிக்கும். ஆரம்பகாலத்திலே மிக உயர்வான முறையில் அலங்கரிக்கப்பட்ட இந்தக சந்தனக்கூடு முஸ்லிம் கிராமங்களில் ஆண்டுக்கொரு தடவை காட்சிப்படுத்தப்படும். குறிப்பாக மலையகப் பகுதியைச் சேர்ந்த முஸ்லிம் கிராமங்களில் இத்தகைய பாரம்பரியங்கள் காணப்பட்டன. இக் கலையில் ஈடுபடுவோர் கூடு கட்டுபவர்கள் என இன்றும் அழைக்கப்படுகின்றனர். கூடு கட்டும் குடும்பம் என்று அழைக்கப்படுவதினூடாக இதுவொரு சில குடும்பங்களுக்குரிய ஒரு கலையாகவும் கொள்ள இடமுண்டு.

இலங்கையின் மலையகப் பகுதியில் கண்டி பிரதான பள்ளிவாயிலான மீராமக்கம் பள்ளிவாயிலில் 1970களின் இறுதி வரை இந்த சந்தனக்கூடு காணப்பட்டது. சந்தனக்கூடு வைப்பதற்கென கட்டப்பட்டுள்ள அதியுயரமான கட்டிடங்கள் இன்றும் மீராமக்கம் பள்ளியில் காணமுடிகின்றது. இந்த சந்தனக்கூடு இஸ்லாமியர்களின் புதுவருடமான முஹர்ரம் மாதத்தில் பல தினங்கள் காட்சிக்கு வைக்கப்படும். இறுதித் தினத்தில் இது பள்ளிவாயிலை அண்மித்த பிரதேசத்தில் ஊர்தியில் ஊர்வலமாகவும் எடுத்துச் செல்லப்படும். இந்த சந்தனக்கூடு காட்சிக்கு வைக்கப்படும் தினங்களில் இஸ்லாமிய பாரம்பரியமான கலை, கலாசார நிகழ்ச்சிகள் நடத்தப்படும்.

இந்நிகழ்ச்சிகளைக் கண்டுகளிப்பதற்கு முஸ்லிம்கள் மாத்திரமல்லாமல் பல இன மக்களும் கண்டி மீராமக்கம் பள்ளியில் கூடுவர். இதுவொரு களியாட்ட நிகழ்ச்சி என்றடிப்படையிலும் இது அனாச்சாரங்களை வளர்க்கின்றது என்ற அடிப்படையிலும் முன்னெடுக்கப்பட்ட வாதப்பிரதிவாதங்களின் மத்தியில் சந்தனக்கூடு கட்டுதலும் காட்சிப்படுத்தலும் கைவிடப்பட்டது. தற்போது இத்தகைய சந்தனக்கூடு கட்டுதல் காட்சிப்படுத்துதல் என்பன இலங்கை முஸ்லிம்களிடத்தே முற்றாக மறைந்துவிட்டது.

இந்திய இசுலாமியரும் இந்தப் பாரம்பர்யத்தைப் பின்பற்றுகின்றனர்.

தமிழகத்தில் அவுலியாக்களின் பெயரால் தர்காக்களில் இந்நிகழ்ச்சி நடத்தப்படுகிறது. 1990களுக்குப் பின் தவ்ஹீத் எனும் ஏகத்துவ பிரச்சாரங்களில் முக்கியமான ஒன்றாக கந்தூரி, சந்தனக்கூடு, தர்காக்களுக்கு சென்று வழிபடுதல் போன்றவை எதிர்க்கப்பட்டன. தர்காக்களுக்கு சென்று வழிபடுதல் என்பது ஓரிறைக்கொள்கைக்கு எதிரானதாக சொல்லப்படுகிறது.

மேற்கோள்கள்
-----------

1. ↑  சந்தனக்கூடு நடத்தலாமா (யூ டியூப்)
2. ↑  "ஏர்வாடியில் சந்தனக்கூடு". 2016-03-04 அன்று மூலம் பரணிடப்பட்டது. 2011-01-28 அன்று பார்க்கப்பட்டது.
**மார்கோசு நோகுவேரா எபர்லின்** *(Marcos Nogueira Eberlin)* பிரேசில் நாட்டைச் சேர்ந்த ஒரு வேதியியலாளர் ஆவார். பிரேசில் நாட்டிலுள்ள காம்பினாசு பல்கலைக்கழக வேதியியல் நிறுவனத்தின் பேராசிரியராகவும் இருந்தார். 1959 ஆம் ஆண்டு மார்ச்சு மாதம் 4 ஆம் தேதி இவர் பிறந்தார்.  பிரேசிலிய அறிவியல் கல்விக் கழகத்தின் உறுப்பினராக உள்ள இவர் 2005 ஆம் ஆண்டு பிரேசிலிய தேசிய அறிவியல் அறிஞர் தகுதியையும் 2016 ஆம் ஆண்டு தாம்சன் பதக்கத்தையும் பெற்றார். 

எரிவாயு நிலை அயனி வேதியியலில் தனது ஆய்வுப் பணியின் போது எபர்லின் வினை என்ற வேதி வினையை எபர்லின் கண்டுபிடித்தார். இவரும் இவரது ஆய்வுக் குழுவும் பொருண்மை நிறமாலை அளவீடுகளில் பயன்படுத்தப்படும் அயனியாக்கம் தொடர்பான நுட்பத்தை (எளிய சுற்றுச்சூழல் ஒலி தெளிப்பு அயனியாக்கம்) அறிமுகப்படுத்தினர். 

பிரேசிலின் அறிவார்ந்த வடிவமைப்புக் கோட்பாட்டை எபர்லின் ஆதரித்தார். அதாவது அறிவியல் முறைகளுக்கு இணக்கமில்லாத ஆனால் அறிவியல் மற்றும் உண்மைகள் சார்ந்த நம்பிக்கைகள், அறிக்கைகள் தொடர்பான விரிவுரைகளையும் இவர் வழங்கினார். டார்வினிசத்தை எதிர்க்கும் கருத்து வேறுபாட்டு அறிக்கையில் எபர்லின் கையெழுத்திட்டார்.  மேலும் இவர் ஒரு படைப்பாளியும் ஆவார். பரிணாமக் கோட்பாடு ஒரு தவறான கோட்பாடு என்பது இவர் கருத்தாகும். 

இவரது மகள், லிவியா எசு. எபர்லின் என்பவரும் ஒரு வேதியியலாளர் ஆவார். புற்றுநோயைக் கண்டறிய பொருண்மை நிறமாலையைப்  பயன்படுத்துவது குறித்த ஆராய்ச்சிக்காக 2018 ஆம் ஆண்டு மேக் ஆர்தர் உறுப்பினர்கள் திட்டத்தில் "மேதை "பரிசை இவர் வென்றார். கள்ளப் பணத்தைக்  கண்டறிய பொருண்மை நிறமாலையைப் பயன்படுத்தும் திட்டத்தில் எபெர்லின் மற்றும் அவரது மகள் இருவரும் இணைந்து பணியாற்றினர்.

மேற்கோள்கள்
-----------

1. ↑  "Academia Brasileira de Ciências". 2016-06-20 அன்று மூலம் பரணிடப்பட்டது.
2. ↑  "Easy ambient sonic-spray ionization mass spectrometry combined with thin-layer chromatography". *Anal. Chem.* **80** (8): 2744–50. 2008. doi:10.1021/ac702216q. பப்மெட்:18331004.
3. ↑  "A Scientific Dissent from Darwinism (List)".
4. ↑  "A Scientific Dissent from Darwinism". 2015-10-23 அன்று மூலம் பரணிடப்பட்டது. 2016-09-29 அன்று பார்க்கப்பட்டது.
5. ↑  "Biólogos querem reforçar ensino da evolução - Saúde - Estadão". *Estadão*. .
6. 1 2  Bradley, David (2010), "Counterfeit Spectroscopy", *ChemViews Magazine*, doi:10.1002/chemv.201000020
7. ↑  Wyllie, Julian (October 4, 2018), "Meet the Academics Who Nabbed This Year's MacArthur 'Genius' Grants", *The Chronicle of Higher Education*

புற இணைப்புகள்
--------------

* Page at University of Campinas
* Waters Biography பரணிடப்பட்டது 2017-03-24 at the வந்தவழி இயந்திரம்
**சென்னை வீரபத்திர சுவாமி கோயில்** தமிழ்நாட்டில் சென்னை மாவட்டம், மயிலாப்பூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வீரபத்திரர், அபயாம்பிகை சன்னதிகளும், சனீஸ்வரர், நவகிரகம், ஆஞ்சநேயர், விருப்பாட்சிஸ்வரர், முருகர் வள்ளி தெய்வானை, விநாயகர், பெருமாள், தட்சிணாமூர்த்தி, துர்க்கை, விஷ்ணுதுர்க்கை உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் 3ஆம் நாள் அதிகார நந்தி, 10வது நாள் திருக்கல்யாணம் முக்கிய திருவிழாவாக நடைபெறுகிறது. சித்திரை மாதம் சிறப்பு ஆராதனை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அலி அஹமது செயித்** (ஆங்கிலம்:Ali Ahmed Said, பிறப்பு:1930) அல்லது பிரபலமாக புனைப் பெயரான **அடோனிஸ்** அல்லது **அடுனிஸ்** கொண்டவர் ஒரு சிரிய கவிஞர் ஆவார்.

ஆரம்ப வாழ்க்கை
--------------

1950 இல் டமஸ்க்ஸ் பல்கலைக்கழகத்தில் சேர்ந்தார். 1956 இல் லெபனானுக்கு நாடுகடத்தப்பட்டார். 1957 இல் லெபனியக் கவிஞர் யூஸுஃவ் அல்-க்ஹால் (Yusuf al-Khal) என்பவருடன் இணைந்து ஒரு பதிப்பகத்தை நிறுவினார். 1968 இல் மௌஃவிகிஃவ் (Mawfiqif) என்னும் அரபுக் கவிதைச் சஞ்சிகையத் தொடங்கினார்.[]

படைப்புகள்
----------

மஹ்மூட் தர்வீஷ், அடோனிஸ், சமிஹ் அல் காசிம் (Samih al Qusim) ஆகிய மூவரது கவிதைகளையுங் கொண்ட தொகுதியின்று 'ஒரு தேசப்படத்திற்குப் பலியானோர்' (Victims of a Map) என்ற தலைப்பில் 1984 இல் வெளியானது. அடோனிஸின் கவிதைகளிற் சில சி. சிவசேகரத்தால் மொழிபெயர்க்கப்பட்டு பாலை என்ற தலைப்பில் தேசிய கலை இலக்கியப் பேரவை வெளியீடாக 1999 இல் வெளிவந்தது.[]

மேற்கோள்கள்
-----------

1. ↑  "Adonis". *Lexicorient*. 6 October 2014 அன்று மூலம் பரணிடப்பட்டது. 5 November 2015 அன்று பார்க்கப்பட்டது.
2. ↑  "BA in philosophy, Damascus University, 1954". 2015-05-28 அன்று மூலம் பரணிடப்பட்டது. 2023-05-18 அன்று பார்க்கப்பட்டது.
3. ↑  "The "Other" Middle East; An Anthology of Levantine Literature, in Search of Identity p. 26" (PDF). 2020-10-25 அன்று மூலம் (PDF) பரணிடப்பட்டது. 2023-05-18 அன்று பார்க்கப்பட்டது.
**அடுக்கு விளைவு** (*stack effect*) என்பது; கட்டிடங்கள், புகைபோக்கிகள், எரிவளிம அடுக்குகள், போன்றவற்றில் உள்ளிருந்து வெளியேயும், வெளியிலிருந்து உள்ளுக்கும் மிதப்பாற்றலால் உருவாக்கப்படும் காற்றின் ஓட்டத்தைக் குறிக்கும். வெப்பநிலை, நீர்த்தன்மை என்பவற்றால் ஏற்படும் வளியின் அடர்த்தி வேறுபாடுகள் இந்த மிதப்பாற்றலை உருவாக்குகிறது. இது நேர் அல்லது எதிர்மறை மிதப்பாற்றலாக இருக்கக்கூடும். வெப்பநிலை வேறுபாடும், அமைப்பின் உயரமும் கூடக்கூட மிதப்பாற்றலும் அதிகரிக்கும். இதனால் அடுக்கு விளைவும் கூடுதலாக இருக்கும். அடுக்கு விளைவை புகைபோக்கி விளைவு என்றும் குறிப்பிடுவது உண்டு. இது கட்டிடங்களுக்குள் இயற்கைக் காற்றோட்டத்துக்கு உதவுவதுடன், காற்று ஊடுருவலையும் ஏற்படுத்துகின்றது.

கட்டிடங்களில் அடுக்கு விளைவு
----------------------------

கட்டிடங்கள் முற்றாகவே இறுக்கமாக மூடப்பட்டிருப்பதில்லை. தரைத் தளத்தில் கதவுகள் இருக்கும். இவற்றினூடாகவும் காற்று உட்செல்ல முடியும். கட்டிடங்களின் கீழ்ப்பகுதிகளில் வளி சூடாகும்போது அடர்த்தி குறைவதால் அது மேல்நோக்கிச் செல்கிறது. இருக்கக்கூடிய படிக்கட்டு வெளிகள் முதலியவற்றினூடாக மேல் தளங்களுக்குச் செல்லும் இச் சூடான வளி சாளரங்கள் மற்றும் இடைவெளிகளூடாக வெளியேறும். கீழ் மட்டத்திலிருந்து வளி மேலெழுந்து செல்வதால் கீழ் மட்டங்களில் அமுக்கம் குறையும். இதனால் குளிர்ந்த வெளிக் காற்று கீழ் மட்டத்திலுள்ள கதவுகள் போன்ற வெளிகளினூடாகக் கட்டிடங்களுக்குள் வரும். குளிரூட்டப்படும் கட்டிடங்களில் இது மறுதலையாக நடைபெறும். எனினும் இதில் வெப்பநிலை வேறுபாடுகள் குறைவாக இருப்பதால் அடுக்கு விளைவு முன்னதைப் போல் வலுவாக இருபதில்லை.

உயரமான நவீன கட்டிடங்களில், புறக்கூடு கூடிய அளவு இறுக்கமாக மூடப்பட்டிருப்பதால் அடுக்கு விளைவு குறிப்பிடத்தக்க அமுக்க வேறுபாட்டை ஏற்படுத்தலாம். இதனை ஈடு செய்வதற்கு வடிவமைப்பில் உரிய கவனம் செலுத்தவேண்டி இருக்கும். பொறிமுறைக் காற்றோட்ட வழிமுறைகளையும் கைக்கொள்ளவேண்டி இருக்கலாம். படிக்கட்டுகள், குளாய்வழிகள், உயர்த்திவழிகள் போன்றவை அடுக்கு விளைவை ஊக்குவிக்கின்றன. பிரிசுவர்கள், தளங்கள், தீத்தடுப்பு ஒழுங்குகள் போன்றவை இவ்விளைவைக் குறைக்க உதவலாம். தீத்தடுப்பைப் பொறுத்தவரை, அடுக்கு விளைவைக் குறைப்பது முக்கியமானது ஏனெனில் அடுக்கு விளைவினால் தீ கீழ்த் தளங்களிலிருந்து மேல் தளங்களுக்கு வேகமாகப் பரவும் வாய்ப்பு ஏற்படுகிறது.

மேற்கோள்கள்
-----------

1. ↑   Resolving Stack Effect Problems in a High-Rise Office Building by Mechanical Pressurization | date=September 2017| access-date=2020-08-01 | Jung-yeon Yu; Kyoo-dong Song; and Dong-woo Cho
2. ↑  *NIST Technical Note 1618*, Daniel Madrzykowski and Stephen Kerber, National Institute of Standards and Technology
3. ↑  "Smoke Simulation: Heat and Smoke Extraction for Building Design". *SimScale*. 2019-04-23. 2019-07-04 அன்று பார்க்கப்பட்டது.
**நோர்சு தொன்மவியல் (Norse mythology)** அல்லது **இசுகான்டனேவியன் தொன்மவியல்** கதைகள் கிரேக்க-ரோமன் தொன்மவியல் கதைகளுடன் ஒப்பிடத்தக்கது, ஆனால் பல்வேறு வழிகளில் வேறுபட்டது, தனுத்துவமானது. நோர்ஸ் தொன்மவியல் நோர்டீக் அல்லது ஸ்கான்டனேவியன் நாடுகள் என்று கூறப்படும் டென்மார்க், ஐஸ்லான்ட், நோர்வே, சுவீடன் ஆகிய நாடுகளில் வழங்கிய தொன்மவியல் கதைகளையே குறித்து நிற்கின்றது. (பொதுவாக பின்லாந்தும் மொத்த ஐந்து நோர்டீக் நாடுகளில் ஒன்று, ஆனால் தொன்மவியல் கதையாடிலில் பின்லாந்து தனித்துவமான மரபை கொண்டுள்ளது, குறிப்பாக கலேவலா இலக்கியம்.)

நோர்ஸ் தொன்மவியல் மூன்று தளங்களில் ஒன்பது உலகங்களை கொண்டுள்ளது. இவ்வுலகங்கள் எக்டிர்சல் (Yggdrasil) எனப்படும் உலக மரத்தில் பிணைந்திருக்கின்றன. இவ்வுலகங்கள் அம்மரத்தில் தங்கியிருக்கும் தட்டையான வட்டு போன்று வருணிக்கப்படுகின்றன. இவை தவிர அம்மரத்தில் வேறு அம்சங்களும் உண்டு. உலக மரத்தின் உலகங்களும் அவற்றின் வாசிகளும் பின்வருமாறு:

மேல் உலகம்

* அஸ்கார்ட் (Asgard) - ஐசீர் (Aesir) அல்லது கடவுள்கள் உலகம்
* அல்வ்கேய்ம் (Alfheim) - எல்வ்ஸ் (Elves) உலகம்
* வனகேய்ம் (Vanaheim) - வானியர் (Vanir)

நடு உலகம்

* மிட்கார்ட் (Midgard) - மனிதர்கள் (Humans)
* யோருண்கைம் (Jotunheim) - யையன்ற்ஸ் (Giants)
* Svartalfheim - கருமை எல்ஃவ்ஸ் (dark-elves)
* Nidavellir - டுவோர்வ்ஸ் (dwarves)

கீழ் உலகம்

* Muspelheim
* நிவில்கேய்ம் (Niflheim) - இறந்தவர் பூமி

இவ் உலக மரம் என்றும் இருந்ததில்லை, அதற்கு ஒரு தோற்ற கதை உண்டு.

நோர்ஸ் தொன்மவிய்ல் கதைகளின் கூறுகள் பல பிரபல ஆங்கில நாவல் மற்றும் திரைப்படமான த லோட் ஒவ் த ரிங்ஸ் உபயோகிக்கப்பட்டிருக்கின்றன.

|  |  |  |
| --- | --- | --- |
| Yggdrasil | Norse Nine Worlds | Idun and the Apples |
| Thor | Thor | ragnarok |
மொரோக்கோ வெள்ளாடுகள்
**வெள்ளாடு** என்பது ஒரு வளர்ப்பின ஆடு ஆகும். இந்தியாவில் மட்டும் 19 இனங்கள் காணப்படுகின்றன. அவற்றில் தமிழ்நாட்டில் கன்னி ஆடு, கொடி ஆடு, சேலம் கருப்பு ஆகிய இனங்கள் உள்ளன. பாலுக்காகவும், இறைச்சிக்காகவும் இது வளர்க்கப்படுகிறது. 

ஆப்பிரிக்கா மொரோக்கோ நாட்டில் மரத்தில் ஏறி மேயும் வெள்ளாடுகளும் உள்ளன.

வெள்ளாடு வளர்ப்பு
-----------------

வெள்ளாடு தழைகளை மேயும். குருபாடு புல்லை மேயும். துரு, துருவை என்றெல்லாம் சங்க இலக்கியங்களில் குறிப்பிடப்படும் மயிரடர்ந்த காட்டாடும் வளர்க்கப்படும் வீட்டு விலங்காக வளர்க்கப்படுகிறது. வெள்ளாட்டைக் கயிற்றில் கட்டிக்கொண்டு மேய்ப்பர். குரும்பாடும் செம்மறியாடும் மந்தை மந்தையாக மேய்க்கப்படும். பலவகையான இலை தழைகளை மேய்வதால் வெள்ளாட்டுப்பால் மருத்துவக் குணம் உள்ளது; குடற்புண்ணை ஆற்றும்.[] மகாத்மா காந்தி வெள்ளாட்டுப் பாலை விரும்பி உண்டுவந்தார்.

வெள்ளாட்டுத் தீவனம்
-------------------

பொதுவாக வெள்ளாட்டுக்கான தீவனத்தை ஐந்து வகையாக பிரிக்கலாம்.

1. அடர்தீவனம் - குறைந்த அளவு நார்பொருட்களையும், அதிகஅளவு ஜீரணிக்க தக்க சத்துக்களையும் உள்ளடக்கியது.
2. உலர்தீவனம் அல்லது பச்சை தீவனம் - அதிகஅளவு நார்சத்து பொருட்களை உள்ளடக்கியதாகும்
3. இணை உணவு - ஆடுகளின் உடல்நலத்தினை எப்போதும் ஒரே சீராக வைத்திருக்க உதவும்.
4. தாதுஉப்பு கலவை - உடல் பரிணாம வளர்ச்சியில் பெரும் பங்காற்றுகிறது
5. வைட்டமின் கலவை - ஆடுகளுக்கு அவற்றின் வழக்கமான உணவிலேயே கிடைத்துவிடும்

உசாத்துணை
---------

1. ↑  "வெள்ளாடு வளர்ப்பு". 21 நவம்பர் 2016 அன்று பார்க்கப்பட்டது.
2. ↑  "வெள்ளாடு இனங்கள்". 21 நவம்பர் 2016 அன்று பார்க்கப்பட்டது.
3. ↑  "வெள்ளாடு வளர்ப்பில் தீவன மேலாண்மை". 2019-09-24. 2019-09-24 அன்று பார்க்கப்பட்டது.

வெளி இணைப்புகள்
---------------

* பயிர் வகைகளில் பாரம்பரிய தொழில்நுட்ப அறிவு
திருபுள்ளபூதங்குடி வல்வில் ராமர் கோயில் 108 திவ்ய தேசங்களில் ஒன்றாகும். சோழ நாட்டு பத்தாவது திருத்தலம். திருமங்கையாழ்வாரால் மங்களசாசனம் செய்யப்பட்டது. சோழர் காலத்தில் கட்டிய கோவிலாகும்.

தல வரலாறு
---------

இக்கோவிலில் வல்வில் ராமன் (சக்ரவர்த்திதிருமகன் ) - பொற்றாமறையாள் (ஹேமாம்புஜவல்லி ) ஆகிய வைணவக்கடவுள்கள் எழுந்தருளியுள்ளனர். இறைவன் வேறு எங்கும் காண முடியாத நான்கு திருக்கரங்களுடன் சங்கு சக்கரதாரியாக சயன திருக்கோலத்தில் சோபன விமானத்தின் கீழ் ஸ்ரீ ராமபிரான் காட்சி அளிக்கிறார். இராமாயண காவியத்தில் வரும் ஜடாயு மோட்சம் பெற்ற தலம். புள் என்றால் பறவை. பூதம் என்றால் உடல். உயிர் நீத்த ஜடாயுவிற்கு இராமபிரானே முறைப்படி ஈமகாரியங்கள் செய்தார். எனவே இவ்வூர் புள்ளபூதங்குடி ஆயிற்று. கோதண்டத்தை மட்டும் கையில் வைத்துக்கொண்டு பெரியபிராட்டியை பிரிந்த நிலையில் பள்ளி கொண்டு சேவை சாதிக்கிறார். இராமாயண கதையின் படி குடிலுக்குள் இருந்த சீதாதேவியை இராவணன் குடிலுடன் பெயர்த்து செல்வதை கண்ட ஜடாயு சீதாதேவியை மீட்க வான வெளியில் கடும் சண்டை நடந்தது. தனக்கிருக்கும் இறக்கைகளை கொண்டு தானே பறந்து பறந்து சண்டை செய்கிறாய் என இறக்கையை வெட்ட இராமா இராமா எனக் கூறிக்கொண்டே காட்டுக்குள் விழுந்தார் ஜடாயு. சீதையை தேடிய இராமன் இலட்சுமணனிடம் இராவணன் சீதையை தென்திசை நோக்கி தூக்கி செல்வதை கூறி உயிர் நீத்தார். ஜடாயு இராமனின் தந்தை தசரதனுக்கு உற்ற நண்பன். நட்பின்படி பார்த்தால் பெரிய தந்தை. எனவே கரும காரியங்களை செய்து கிழக்கே திருமுகம் காட்டி சயனம் கொண்டார். ஜடாயு மோட்சம் பெற்ற இடம் இதுவே. க்ருத்ர ராஜன் எனும் மன்னன் எம்பெருமானை நோக்கி கடும் தவம் செய்தான். வல்வில் ராமனாக புஜங்க சயனத்தில் பெருமானை தருசித்தான். எனவே இங்குள்ள ஒரு தீர்த்தம் க்ருத்ர தீர்த்தம் ஆயிற்று.

இடம்
----

இது குடந்தை அருகே உள்ள கோயில் ஆகும். இது கும்பகோணத்தில் இருந்து திருவையாறு செல்லும் வழியில் சுவாமிமலைக்கு அருகில் உள்ளது.
**ஜானி ட்ரை ஙுயென்** (பெப்ரவரி 16, 1974 (1974-02-16) (அகவை 49), பின்ஹ் டுவொங் மாகாணம், தென்வியட்நாம்) ஒரு திரைப்பட நடிகர். இவர் தற்காப்புக் கலைஞர், திரைப்பட சாகச கலைஞராகவும் அறியப்படுகிறார்.

குடும்பம்
---------

இவரது குடும்பம் வியட்நாம் திரைப்பட துறையில் பங்காற்றுகிறது. இவரது பாட்டனார் *லியன் ஃபெங் வான்* என்ற தற்காப்புக்கலையை உருவாக்கியவர். இவரது அண்ணன் சார்லி ஙுயென் ஒரு திரைப்பட இயக்குநர். இவரது தாய் சீனாவை சேர்ந்தவர். மேலும் இவருக்கு ஒரு தமக்கையும் இரு மகள்களும் இருக்கிறார்கள்.

திரைத்துறை
----------

இவர் இதுவரை 24 திரைப்படங்களில் நடிகராகவும் 17 திரைப்படங்களில் சாகசராகவும் பணியாற்றியிருக்கிறார்.

தமிழ்
* இவர் 7ஆம் அறிவு என்ற தமிழ் திரைப்படத்தில் *டாங் லீ* என்ற பாத்திரத்தில் எதிர்நாயனாக நடித்திருக்கிறார்.
* தமிழில் மொழிமாற்றம் செய்யப்பட்டு வெளியான ஸ்பைடர் மேன் திரைப்படத்தில் வந்த கிரீன் காப்லின் கதாப்பாத்திரத்திற்கு இவர் டூப் போட்டிருக்கிறார்.
* டோனி ஜா நடித்த டாம் யம் கூங் திரைப்படத்தில் **ஜானி** என்ற வில்லன் பாத்திரத்தில் நடித்தவர் இவரே.

மேற்கோள்
--------

1. ↑  , see filmography
**புள்ளி லிசாங் புனுகுப் பூனை** என்பது ஒரு புனுகுப் பூனை ஆகும். இது தென்கிழக்கு ஆசியா முழுக்கக் காணப்படுகிறது.என்றாலும் இதன் எண்ணிக்கை குறைந்துவருகிறது. இதனால் பன்னாட்டு இயற்கைப் பாதுகாப்புச் சங்கம் இதை தீவாய்ப்பு கவலை குறைந்த இனம் என்று அறிவித்துள்ளது.

பண்புகள்
--------

இவற்றிற்கு மங்கிய நிறமும், அதில் கரும்புள்ளிகளும் கொண்டு இருக்கும். இந்த புள்ளிகள் உடல் முழுவதும் நீளப்பாங்காக வரிசையாக அமைந்திருக்கும். மேலும் நீள்வடிவ, மெல்லிய உடலும் குறுகிய கால்களும், நீள் கழுத்து கூர்மையான தலை, நீண்ட வால் கொண்டிருக்கும். வாலில் எட்டு முதல் பத்துவரை கருவளையங்கள் கொண்டிருக்கும். இவை நன்கு மரமேறவும், திறமையாக வேட்டையாடவும் வல்லது. இவை 0.45 கிலோ எடைகொண்டவை. இவை 14–15 அங்குளம் (36–38 செமீ) நீளம் கொண்டவை வால் நீளம் 12–13 அங்குளம் (30–33 செமீ). உயரம் 5–5.5 அங்குளம் (13–14 செமீ) கொண்டது.

பரவல் மற்றும் வாழ்விடம்
-----------------------

இவை நேபாளம், சிக்கிம், அசாம், வங்காளம், பூட்டான் , வடகிழக்கு மியான்மார் , வடக்கு தாய்லாந்து, லாவோஸ் , வடக்கு வியட்நாம், மேற்கு சிச்சுவான் , யுன்னான், தென்மேற்கு குவாங்ஸி, தெற்கு சீனா போன்ற இடங்களில் காணப்படுகிறது. இவை அரிதாக வடக்கு வங்காளத்தில் காணப்படுகின்றன.

உணவு
----

இது பூச்சிகள், சிறிய விலங்குகள், பல்லிகள், பறவைகள், சிறிய பாலூட்டிகள் ஆகியவற்றை உணவாக கொள்கிறது.

மேற்கோள்கள்
-----------

1. ↑  Wozencraft, W. Christopher (16 November 2005). "Order Carnivora (pp. 532-628)". in Wilson, Don E. and Reeder, DeeAnn M. eds. *Mammal Species of the World: A Taxonomic and Geographic Reference* (3rd ). Baltimore: Johns Hopkins University Press, 2 vols. (2142 pp.). பன்னாட்டுத் தரப்புத்தக எண்:978-0-8018-8221-0. .
2. 1 2  Duckworth, J. W. Timmins, R. J. Wozencraft, C. Choudhury, A. Roberton, S. and Lau, M. W. N. (2008). "Prionodon pardicolor". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2012.2*. பன்னாட்டு இயற்கைப் பாதுகாப்புச் சங்கம்.CS1 maint: multiple names: authors list (link)
3. ↑  Van Rompaey, H. (1995). The Spotted Linsang, *Prionodon pardicolor*. Small Carnivore Conservation 13: 10–13.
**புள்ளி** (Point) என்பது கனஅளவு, பரப்பளவு மற்றும் நீளமற்று, இருப்பிடம் (Location) மட்டுமே கொண்டு ஒரு வெளியில் வரையறுக்கப்பட்ட வடிவவியல் கோட்பாடு ஆகும். இக்கோட்பாடு இயற்பியல், திசையன் வரைகலை (Vector graphics) ஆகியவற்றில் பயன்படுகிறது. கணிதத்தில் எந்த ஒரு வடிவமோ, வெளியோ புள்ளிகளால் ஆனதாகக் கருதப்படுகிறது. நவீன கணிதத்தில் வெளி என்ற கணத்தின் ஒரு உறுப்பாகப் புள்ளி கருதப்படுகிறது. குறிப்பாக யூக்ளிடிய வடிவவியலில் புள்ளியை அடிப்படைக் கருத்துருவாகக் கொண்டு பிற வடிவவியல் கோட்பாடுகள் எழுப்பப்பட்டுள்ளன. அடிப்படைக் கருத்துருவானதால் புள்ளியை ஏற்கனவே வரையறுக்கப்பட்டவற்றைக் கொண்டு வரையறுக்க முடியாது. எனவே, அதன் பண்புகளை அடிக்கோள்களாக வரையறுப்பதன் மூலம் புள்ளியானது வரையறுக்கப்படுகிறது.

யூக்ளிடிய வடிவவியலில்
---------------------

இருபரிமாண யூக்ளிடிய வெளியில் குறிக்கப்பட்டுள்ள புள்ளிகள் (நீலம்).
யூக்ளிடிய வடிவவியலில் மிக முக்கியமான அடிப்படை வடிவவியல் பொருட்களில் ஒன்றாக புள்ளி கருதப்படுகிறது. யூக்ளிடின் புள்ளிக்கான வரையறையானது அதனை "எதுவும் இல்லாத ஒன்று" ("that which has no part") என்கிறது. இருபரிமாண யூக்ளிடிய வெளியில் ஒரு புள்ளி, இரு எண்களைக் கொண்ட வரிசைச் சோடியால் (*x*, *y*) குறிக்கப்படுகிறது. முதல் எண் *x* கிடைமட்டத்தையும், இரண்டாவது எண் *y* செங்குத்துமட்டத்தையும் குறிக்கின்றன.

முப்பரிமாண யூக்ளிடிய வெளியில் இதே கருத்து பொதுமைப்படுத்தப்படுகிறது. முப்பரிமாண வெளியிலமைந்த புள்ளி, மூன்று எண்களைக் கொண்ட வரிசைப்படுத்தப்பட்ட மும்மையால் (*x*, *y*, *z*) குறிக்கப்படுகிறது. *n* பரிமாண வெளியில் அமையும் புள்ளி, *n* வரிசைப்படுத்தப்பட்ட உறுப்புகளைக் கொண்ட (*a*1, *a*2, … , *a**n*) எனக் குறிக்கப்படுகிறது.

மேற்கோள்கள்
-----------

* Clarke, Bowman, 1985, "Individuals and Points," *Notre Dame Journal of Formal Logic 26*: 61–75.
* De Laguna, T. 1922, "Point, line and surface as sets of solids," *The Journal of Philosophy 19*: 449–61.
* Gerla, G. 1995, "Pointless Geometries பரணிடப்பட்டது 2011-07-17 at the வந்தவழி இயந்திரம்" in Buekenhout, F. Kantor, W. eds. *Handbook of incidence geometry: buildings and foundations*. North-Holland: 1015–31.
* Whitehead A. N. 1919. *An Enquiry Concerning the Principles of Natural Knowledge*. Cambridge Univ. Press. 2nd ed. 1925.
* --------, 1920. *The Concept of Nature*. Cambridge Univ. Press. 2004 paperback, Prometheus Books. Being the 1919 Tarner Lectures delivered at Trinity College.
* --------, 1979 (1929). *Process and Reality*. Free Press.

வெளி இணைப்புகள்
---------------

விக்கிமீடியா பொதுவகத்தில்,  
 ***புள்ளி***   
என்பதின் ஊடகங்கள் உள்ளன. 

* Definition of Point with interactive applet
* Points definition pages, with interactive animations that are also useful in a classroom setting. Math Open Reference
* வார்ப்புரு:PlanetMath reference
* Weisstein, Eric W. "Point", *MathWorld*.
**லஜ்ஜா** (வங்காள மொழி:লজ্জা) என்பது வங்க மொழிப் புதினம் ஆகும். எழுத்தாளர் தஸ்லிமா நஸ்ரின் அவர்கள் எழுதியது. *லஜ்ஜா* எனும் சொல்லுக்கு *அவமானம்* என்று பொருள். இப்புத்தகம் 1993 ஆம் ஆண்டு வங்க மொழியில் முதலில் வெளியானது. வெளியானதும் வங்காளதேசம் அரசால் தடை செய்யப்பட்டது. இந்நாவலை எழுதிய தஸ்லிமா நஸ்ரினுக்கு வங்காள தேச இஸ்லாமிய அமைப்புகளால் கொலை மிரட்டல் விடுக்கப்பட்டது.

கதைக்கரு
--------

இந்தியாவின் உத்திரப்பிரதேசம் மாநிலத்தில் பாபர் மசூதி இடிக்கப்பட்டதின் எதிரொலியாக வங்காள தேசம் நாட்டின் சிறுபான்மையினரான இந்துகள் மீதான திட்டமிட்ட கொலைச் சம்பவங்களை மையப்படுத்துகிறது இப்புதினம். இந்துக்களின் உடமைகள் நிர்மூலமாக்கப்பட்டன. ஆயிரக்கணக்கான இந்துப் பெண்கள் கொடூரமாகப் பாலியல் வல்லுறவுக்கு உட்படுத்தப்பட்டனர். ஒரு மசூதி உடைப்புக்குப் பதிலடியாக ஓராயிரம் கோவில்கள் தரைமட்டமாக்கப்பட்டன.

தமிழில்
-------

இப்புத்தகத்தை தமிழில் *ஜவார்லால்* மொழிபெயர்த்துள்ளார். கிழக்கு பதிப்பகம் இப்புத்தகத்தை வெளியிட்டுள்ளது. 2014 ஆம் ஆண்டின் புத்தகக் கண்காட்சியில் கிழக்கு புத்தகக் கடையில் அதிகம் விற்பனையான புத்தகங்களில் இதுவும் ஒன்று.

மேற்கோள்கள்
-----------

1. ↑  Bangladesh Seeks Writer, Charging She Insults Islam *த நியூயார்க் டைம்ஸ்*, June 8, 1994.
2. ↑  Book Review *த நியூயார்க் டைம்ஸ்*, August 28, 1994.
3. ↑  Censorship by Death *த நியூயார்க் டைம்ஸ்*, July 6, 1994.
4. ↑  "காப்பகப்படுத்தப்பட்ட நகல்". 2014-12-20 அன்று மூலம் பரணிடப்பட்டது. 2014-02-12 அன்று பார்க்கப்பட்டது.
**அஞ்சலி மராத்தே** (*Anjali Marathe*) என்பவர் இந்தியப் பின்னணி பாடகி மற்றும் இந்துஸ்தானி பாடகர் ஆவார்.

ஆரம்ப கால வாழ்க்கை
------------------

அஞ்சலி தனது தாயார் அனுராதா மராத்தேவிடம் பாரம்பரிய இசையைக் கற்றுக்கொண்டார். இவர் ஒரு புகழ்பெற்ற பாரம்பரிய மற்றும் மெல்லிசைப் பாடகர் மற்றும் மராத்தி மற்றும் இந்திப் பாடல்களின் மேடை நிகழ்ச்சிகளை நடத்துகிறார்.

தொழில்
------

அஞ்சலி, ஒரு உளவியல் பட்டதாரி. இவர் மருத்துவம் படிக்க விரும்பினார். ஆனால் XI-ல் இவர் இசை மீது நாட்டம் கொண்டார். 1996ஆம் ஆண்டு தனது 16வது வயதில் மராத்தி திரைப்படமான *தோகியில்* ஒரு பாடலை பாடியதற்காகச் சிறந்த பின்னணி பாடகிக்கான தேசிய திரைப்பட விருதை வென்றார். இவர் தனது ஒன்பது வயதிலேயே *சௌகத் ராஜா* (மராத்தி), *சாய்பாபா* (மராத்தி), *டோகி* (மராத்தி) மற்றும் தொடருக்கான தலைப்புப் பாடல்கள் - *ஜுதே சச்சே குடே பச்சே* (இந்தி), *ஓலக் சங்கனா* (மராத்தி) ஆகியவற்றுக்கான பாடல்களைப் பாடினார். அனைத்திந்திய வானொலி புனேயில் குழந்தைகளுக்கான நிகழ்ச்சியில் (*பலோடியனுக்காக*) பாடல்களைப் பதிவு செய்தார். பல மேடை நிகழ்ச்சிகளிலும் பங்கேற்றுள்ளார்.  மும்பையில் ஜக்திக் மராத்தி பரிஷத்தில் நடைபெற்ற *ஸ்மரணயாத்திரையில்* இவர் பங்கேற்றார். அஞ்சலி குழந்தைகளுக்கான *சிமாங்கனி* நிகழ்ச்சியில் பங்கேற்றார். அஞ்சலி, இந்த நிகழ்ச்சிகளைத் தவிர, சொற்பொழிவு, நடனம், நாடகம் மற்றும் தெரு நாடகங்களிலும் பங்கேற்கிறார்.

தனிப்பட்ட வாழ்க்கை
------------------

அஞ்சலி பாடகி அனுராதா மராத்தேவின் மகள் ஆவார். அஞ்சலி, சலீல் குல்கர்னியை மணந்தார். இவர்களுக்கு இரண்டு குழந்தைகள் உள்ளனர் - குழந்தைகள் திரைப்படமான 'சிண்டூ' (चिंटू) க்காக பாடிய மகன் சுபங்கர் மற்றும் மகள் அனன்யா.

மேற்கோள்கள்
-----------

1. ↑  "In the genes" பரணிடப்பட்டது 1 மே 2005 at the வந்தவழி இயந்திரம். *The Indian Express*. 20 April 2005. Retrieved 1 June 2011.
ஆத்திரேலியாவில் அஞ்சல் பெட்டிகள் மஞ்சள் நிறப் பெட்டி விரைவு அஞ்சல் சேவைகளுக்குப் பயன்படுத்தப்படுகிறது
பாரிசில் 1850களில் பயன்படுத்தப்பட்ட அஞ்சல் பெட்டி
**அஞ்சல் பெட்டி** (*post box*) என்பது பொது மக்கள் தமது அஞ்சல்களை வேறிடங்களுக்கு அனுப்புவதற்காகப் போடப்படும் பெட்டி ஆகும். இந்த அஞ்சல்களை நாட்டின் அஞ்சல் துறையினரின் முகவர்கள் நாளாந்தம் சேகரித்து வகைப்படுத்தி அந்தந்த முகவரிகளுக்கு அனுப்புவார்கள்.

வரலாறு
------

ஆரம்ப காலத்தில் அஞ்சல்களைப் போடுவதற்கு அஞ்சல்பெட்டிகள் பயன்படுத்தப்படவில்லை. அஞ்சல்களைக் கொண்டு செல்பவர்களே அஞ்சல்களைப் பெற்றும் வந்தனர். 1653 இல் பாரிசில் Minister Fouqet என்ற அஞ்சல் அதிபரின் மனைவியின் யோசனையின் படிதான் முதல்முதல் அஞ்சல் பெட்டி அறிமுகமாகியது என்பர். 1829 இற்குள் பிரான்சில் அஞ்சல் பெட்டிகள் பல இடங்களிலும் நிறுவப்பட்டன.

சார்லஸ் ரீவ்ஸ் என்பவர் அஞ்சல் பெட்டிக்கு மாதிரி வடிவத்தை அமைத்துக் கொடுத்துள்ளார். இலண்டன் மற்றும் இதர நகரங்களில் முற்றிலும் வடிவமைக்கப்பட்ட வசதிகளுடன் கூடிய அஞ்சல் பெட்டிகளை வைக்க அந்தோணி ட்ரோலோபி (Anthony Trollope) என்ற பிரித்தானிய அஞ்சல் துறையின் பணி மேம்பாட்டு அதிகாரியை 1851 இல் பிரித்தானிய அரசு நியமித்தது. இவர் ஒரு நாவலாசிரியரும் ஆவார். இவரது ஆய்வின் முடிவில் பிரான்சில் உள்ளது போல் ஐந்தடி உயரமுள்ள இரும்புத்தூண் அஞ்சல் பெட்டிகளை பல்வேறு இடங்களில் வைக்கலாம் என முடிவாயிற்று. பிரான்ஸ் நாட்டில் அறிமுகமான அஞ்சல்பெட்டிகள் பிரித்தானியா, செருமனி, பெல்ஜியம் ஆகிய நாடுகளால் பின்பற்றப்பட்டன. தபால் பெட்டிகள் அதிகபட்சம் ஐந்தேகால் அடி உயரத்தையும், குறைந்தபட்சம் நான்கடி உயரத்தையும் கொண்டவையாகவே வடிவமைக்கப்பட்டன.

1852 இல் ஐக்கிய அமெரிக்காவில் செவ்வக வளைவு கொண்ட அஞ்சல் பெட்டிகள் வைக்கப்பட்டன. அதே ஆண்டு ஜெர்சி மாநிலத்தில் நான்கு தூண் அஞ்சல்பெட்டிகள் வைக்கப்பட்டன. அதன்பின்னர் 1855ல் குர்னெசி மாநிலத்தில் (Guernse) மூன்று அஞ்சல் பெட்டிகளும், இலண்டனில் ஆறு அஞ்சல் பெட்டிகளும் வைக்கப்பட்டன. இலண்டனில் வைக்கப்பட்ட அஞ்சல்பெட்டிகள் பொதுமக்களின் கவனத்தை மிகவும் ஈர்த்தன. அஞ்சல் பெட்டிகளில் பிரித்தானிய அரசின் சின்னமும், அதற்குக் கீழ் பிரித்தானிய அஞ்சல் துறையான 'ரோயல் மெயில்' சேவையின் சின்னமும் முகப்பில் இருந்தன. அஞ்சல்பெட்டியின் மேற்பகுதி விக்டோரியா மகாராணியின் கிரீட சின்னத்தையும் கொண்டிருக்கும். அஞ்சல் பேருந்துகளிலும், அஞ்சல் தொடருந்துகளிலும் கூட அக்காலத்தில் அஞ்சல் பெட்டிகள் வைக்கப்பட்டிருந்தன.

சிவப்பு வண்ணம் மக்களது பார்வையை உடனடியாக ஈர்க்கும் சக்தி கொண்டதால் அஞ்சல் பெட்டிகளுக்கு சிவப்பு வண்ணம் பூசலாம் என பிரித்தானிய அரசு அறிவுறுத்தியது. இது 'போஸ்ட் ஆபீஸ் ரெட் *(Post Office Red) என ஒரு வர்ணப் பூச்சாகவே பிரபலமாயிற்று. பச்சை நிறத் தபால் பெட்டிகளும் பின்னர் அறிமுகமாயின. ஆனால் அவை மிகக் குறைந்த எண்ணிக்கையில் உள்நாட்டு தபால்களைப் போடுவதற்கு மட்டுமே பயன்படுத்தப்பட்டு வந்தன.*

மேற்கோள்கள்
-----------

1. ↑  Lawrence, Ken. "Before the Penny Black". Ken Lawrence. 15 August 2008 அன்று பார்க்கப்பட்டது.
2. ↑  Batcow, Stan (2 December 2001). "The Post Boxes of Blackpool, England". 15 August 2008 அன்று பார்க்கப்பட்டது.
3. ↑  Hampel, Tadeusz (1993). *Encyklopedia filatelistyki*. Warszawa: Wydawnictwo Naukowe PWN. பக். 509. பன்னாட்டுத் தரப்புத்தக எண்:83-01-11373-1.
***அஞ்சாதே*** 2008 இல் வெளிவந்த ஒரு தமிழ்த் திரைப்படம். இது இயக்குனர் மிஸ்கினின் இரண்டாவது படைப்பாகும்; பெப்ரவரி 15, 2008அன்று வெளியானது.

இத்திரைப்படத்தில் நரேன் முக்கிய பாத்திரத்தில் நடித்திருக்கிறார். நரேனின் நண்பனாக இருந்து கால ஓட்டத்தில் எதிரியாக மாறும் கதாப்பாத்திரத்தில் அஜ்மல் நடித்திருக்கிறார். நடிகர் பிரசன்னா அதிகம் பேசாத வில்லனாகவும் பாண்டியராஜன் பிரசன்னாவுக்கு துணை நிற்கும் லோகு என்ற கதாப்பாத்திரத்திலும் நடித்திருக்கிறார்கள். இயக்குனர் அகத்தியனின் மகள் விஜயலக்ஷ்மி, இத்திரைப்படத்தில் அஜ்மலின் தங்கையாக நரேனை காதலிக்கும் பெண்ணாக நடித்துள்ளார். இவர்களைத்தவிர லிவிங்ஸ்டன் (நடிகர்) அஜ்மலின் தந்தையாகவும்,எம். எஸ். பாஸ்கர்  நரேனின் தந்தையாகவும், இயக்குனர், நடிகர் பொன்வண்ணன் நரேனின் காவல் துறை உயர் அதிகாரியாகவும் நடித்திருக்கின்றார்கள். சுந்தர்.சி பாபு இத்திரைப்படத்துக்கு இசையமைத்திருக்கிறார். இப்படத்தின் ஒளிப்பதிவாளர் மகேஷ் முத்துசாமி.

அஞ்சாதே திரைப்படம் மூலம் விஜய் டிவி விருதுகளில் "சிறந்த இயக்குனர் "விருதுக்காக இயக்குனர் மிஸ்கின் பரிந்துரை செய்யப்பட்டிருக்கின்றார்.

மேற்கோள்கள்
-----------

1. ↑  "Sathya Sodanai to Aaruvadu Sinam to Anjaade". *Yahoo Movies*. 16 October 2007. 16 October 2007 அன்று மூலம் பரணிடப்பட்டது.
2. ↑  Welcome to Sify.com
3. ↑  Kalorth, Nithin (2013). "Identification and Analysis of Images in Anjathey". *Media Watch* **4** (3): 391–399. doi:10.1177/0976091120130311.. பார்த்த நாள்: November 29, 2015.
காந்தி குல்லாய் அணிந்து காணப்படும் ஜவஹர்லால் நேரு
காந்தி குல்லாய் அணிந்து காணப்படும் மகாத்மா காந்தி
**காந்தி குல்லாய்** அல்லது **காந்தி தொப்பி** கதர் (காதி) துணியால் செய்யப்பட்ட முன்புறமும் பின்புறமும் குறுகி நடுவில் விரிந்திருக்கும் குல்லாய் ஆகும். இந்திய விடுதலைப் போராட்டத்தின் போது மகாத்மா காந்தி 1921ஆம் ஆண்டுவரை இதை அணிந்து பிரபலப்படுத்தியதால்[1] இது *காந்தி குல்லாய்* என அறியப்பட்டது; காந்தியக் கொள்கையை பின்பற்றுவதை அறிவிக்கவும் தேசிய உணர்வை வெளிப்படுத்தவும் இது அடையாளமாக விளங்கியது[2] ஜவஹர்லால் நேருவே இதை உண்மையில் பிரபலப்படுத்தியவர். இன்றும் இது காந்தியவாதிகளாலும் இந்தியாவின் அரசியல்வாதிகளாலும் குறிப்பாக காங்கிரசு கட்சியினரால் அணியப்படுகிறது. இது மட்டுமின்றி மும்பை டப்பாவாலாக்களின் தொழில்முறை அடையாளமாகவும் இது உள்ளது. குசராத் மற்றும் மராட்டிகளின் உடையின் ஓர் அங்கமாக விளங்குகிறது.

மேற்கோள்கள்
-----------

1. ↑  The cloth cap, for example was chosen by gandhi as an accepted common man's signal of dignity. the cap was a mundane and traditional product and it is therefore difficult to say, through whom its meaning was acquired or whether it had a particular designer's style at all....This traditional gujarati cap came to be known as the gandhi cap and became the main symbol of gandhiism
2. ↑  .The white Khadi cap in particular, which Gandhi wore until 1921 , came to be known as the "Gandhi cap"; it became an identification mark of every Congressman and a badge of nationalism as well. Wearing this cap meant following Gandhi;

வெளியிணைப்பு
------------

* காந்தி தொப்பி அணிந்துள்ள காந்தியின் படம்
**காந்தி படித்துறை மேடை** (Gandhi Ghat) (Hindi: गांधी घाट) என்பது பாட்னாவில் கங்கை நதிக்கரையில் அமைந்த ஒரு முக்கியமான படித்துறை மேடை ஆகும். இப்படித்துறை இந்திய விடுதலை இயக்கத்தினை வழிநடத்திச் சென்ற மகாத்மா காந்தியின் பெயரால் அழைக்கப்படுகிறது. இந்த படித்துறையானது மாலை நேர கங்கை ஆரத்தி வழிபாட்டிற்குப் பெயர் பெற்றது ஆகும். மகாத்மா காந்தியின் அஸ்தி கங்கை நதியில் கரைக்கப்பட்ட இடமும் இதுவேயாகும்.

அமைவிடம்
--------

காந்தி படித்துறை மேடையானத கங்கைக் கரையில் அமைந்துள்ளது. இது பாட்னாவின் <i>நேஷனல் இன்ஸ்டிடியூட் ஆஃப் டெக்னாலஜி</i> நிறுவனத்திற்குப் பின்புறத்தில் அமைந்துள்ளது. பாட்னா சந்திப்பு தொடருந்து நிலையத்திலிருந்து வடகிழக்கே 5 கிலோமீட்டர் தொலைவில் உள்ளது.

கங்கா ஆரத்தி
------------

காந்தி படித்துறை மேடை மீது கங்கா ஆரத்தி 51 விளக்குகளுடன், காவி உடை அணிந்த பூசாரிகள் குழுவால் செய்யப்படுகிறது. ஆரத்தி சங்கு ஊதுவதில் தொடங்கி, விரிவான வடிவங்களில் தூபக் குச்சிகளின் அசைவு மற்றும் இருண்ட வானத்திற்கு எதிராக பிரகாசமான சாயலை உருவாக்கும் பெரிய எரியும் விளக்குகளை வட்டமிடுவதன் மூலம் தொடர்கிறது. 2011 ஆம் ஆண்டு வாரணாசி மற்றும் ஹரித்வாரில் கங்கா ஆரத்தி முறைப்படி இந்த சடங்கு தொடங்கப்பட்டது.

சுற்றுலா
--------

பீகார் மாநில சுற்றுலா வளர்ச்சிக் கழகம் (BSTDC) காந்தி படித்துறை மேடையில் இருந்து எம்வி கங்கா விஹாரை இயக்குகிறது. கங்கா விஹார் என்பது மிதக்கும் உணவகம் என்றும் அழைக்கப்படும் உணவகத்துடன் கூடிய ஆற்றில் இயங்கும் சொகுசுக் கப்பலாகும். இது சன்செட் க்ரூஸ் மற்றும் லெஷர் க்ரூஸ்/கார்ப்பரேட் க்ரூஸ் ஆகியவற்றில் பயணிப்பவர்களுக்கான உணவக வசதியுடன் இயங்குகிறது.  மற்றொரு கப்பலான எம்.வி. கௌடில்யா 2016 ஆம் ஆண்டில் சேர்க்கப்பட்டது, இது காந்தி படித்துறை மேடையில் இருந்து கங்கை நதியில் பயணிக்க விரும்பும் சுற்றுலாப் பயணிகளுக்கான பயணப் படகு ஆகும். இரண்டு கப்பல்களும் இயங்கும் காந்தி படித்துறைப் பகுதியில் மிதக்கும் இறங்குதுறையை வைக்க சுற்றுலாத்துறை திட்டமிட்டுள்ளது.

### காத்தாடித் திருவிழா

மாநில சுற்றுலாத் துறை மகர சங்கராந்தியை முன்னிட்டு ஆற்றின் குறுக்கே சப்பல்பூர் டயாரா தீவில் காத்தாடித் திருவிழாவை நடத்துகிறது. இவ்வகையான திருவிழா முதன்முதலில் 2011 ஆம் ஆண்டில் தொடங்கியது. ஒவ்வொரு ஆண்டும் ஏற்பாடு செய்யப்பட்டுள்ளது.

மேற்கோள்கள்
-----------

1. ↑  Location of Gandhi Ghat in Patna
2. ↑  "Set Sail on" (PDF). *Bihar State Tourism Development Corporation* (pdf). 10 October 2017 அன்று மூலம் (PDF) பரணிடப்பட்டது. 22 June 2017 அன்று பார்க்கப்பட்டது.
3. ↑  Nishant Sinha (14 January 2017). "Look-up-at-the-sky days". *The Telegraph*. . 
[*தொடர்பிழந்த இணைப்பு*]
பூந்தானம் நம்பூதிரி
**ஞானப்பான** என்ற நூலை பூந்தானம் என்பவர் எழுதினார். இவர் கேரளத்தின் மலப்புறம் மாவட்டத்தில் உள்ள பெரிந்தல்மண்ணைக்கு உட்பட்ட கீழாற்றூர் என்னும் ஊரில் பிறந்தார். பூந்தானம் என்பது அவரின் குலப் பெயர் ஆகும். இவர் பதினாறாம் நூற்றாண்டில் வாழ்ந்தவர். நீண்ட காலம் கழித்து பிறந்த குழந்தையை இழக்க நேரிட்டபொழுது குருவாயூரப்பனை வேண்டி எழுதியதே ஞானப்பான என்னும் நூல்.  இந்த நூல் எளிய மலையாள நடையில், சமசுகிருதம் கலக்காமல், உயர்ந்த தத்துவக் கருத்துகளை உள்ளடக்கியவாறு எழுதப்பட்டது. மேல்பத்தூர் நாராயண பட்டதிரி என்னும் புலவர் இந்த நூலில் இலக்கணப் பிழை இருப்பதாகக் குறை கூறியதாகவும், அதனால் இவர் வருந்தி குருவாயூரப்பனை வேண்டியதாகவும், பின்னர், குருவாயூரப்பன் அருளால் இருவரும் நண்பர்களாகினர் எனவும் செவிவழிக் கதைகள் உள்ளன.  இது 360 வரிகளைக் கொண்டது. மலையாளத்து பகவத் கீதை என்ற சிறப்புப் பெயரும் இதற்கு உண்டு. 46,660 பேர் கூடி இந்த நூலில் உள்ள பாடல்களைப் பாடியுள்ளனர். இது கின்னஸ் புத்தகத்தில் பதிவாகியிருக்கிறது.

### சில வரிகள்


|  |  |  |
| --- | --- | --- |
| "| கண்டுகண்டங்ஙிரிக்கும் ஜனங்ஙளெ கண்டில்லென்னு வருத்துன்னதும் பவான்
ரண்டு நாலு தினங்கொண்டொருத்தனெ தண்டிலேற்றி நடத்துன்னதும் பவான்
மாளிக முகளேறியமன்னன்றெ தோளில் மாறாப்பு கேற்றுன்னதும் பவான் | "|

  

|  |  |  |
| --- | --- | --- |
| "| எண்ணியெண்ணிகுறயுன்னிதா‍யுஸ்ஸும் மண்டி மண்டி கரேறுன்னு மோஹவும் | "|

  

|  |  |  |
| --- | --- | --- |
| "| கூடியல்லா பிறக்குன்ன நேரத்தும்
கூடியல்லா மரிக்குன்ன நேரத்தும்
மத்யேயிங்ஙனெ காணுன்ன நேரத்து
மத்ஸரிக்குன்னதெந்தினு நாம் வ்ருதா | "|

சான்றுகள்
---------

1. ↑  "ஞானப்பான". 2014-05-21 அன்று மூலம் பரணிடப்பட்டது. 2014-06-21 அன்று பார்க்கப்பட்டது.
2. ↑  தினமலர் செய்தி
3. ↑  "ஞானப்பான சமூகபாராயணம் கின்னஸ் புக்கில்" (in மலையாளம்) (செய்தித்தாள்). *மலையாள மனோரமா*. 19 ஜூன் 2014. Archived from the original on 2014-06-19.. பார்த்த நாள்: 19 ஜூன் 2014.
தமிழகத்தின் தேனி மாவட்டம், பெரியகுளம் ஒன்றியத்தில் உள்ள முதலக்கம்பட்டி ஊராட்சி. இந்த ஊராட்சியில் வைகை அணை உள்ளது.

வரலாறு
------

பண்டைய காலத்தில் முதலக்கம்பட்டியில் கள்ளிச்செடிகளும், மரங்களும் அடர்;ந்து காணப்பட்ட பகுதியாகும். அப்போது முயல் வேட்டைக்குச் சென்ற காமு என்பவர் அந்தப்பகுதியில் புலியை கண்டார். உடனே அந்த புலியை கொன்று அந்தப்பகுதியில் குடியேறினார். (புலிக்கு தெலுங்கில் முதவா என்று பெயர்) அந்தப் பகுதியை சுத்தம் செய்து அங்கேயே காமு என்பவரும் அவருடைய உறவினர்களும் குடியேறி உள்ளார்கள். புலியைக் கொன்றதால் காமு நாயக்கரை முதவா காமு நாயக்கர் என்று அழைத்தனர். முதவா காமு நாயக்கருக்கு பெண் கொடுத்தவர் பெண்ணுக்கு துணைக்கு அனுப்ப ஆள் இல்லாததால் ஊர்காவலன் என்னும் காவல்தெய்வத்தை பெண்ணுக்கு காவலாக அனுப்பி வைத்துள்ளார். மேற்கண்ட காவல்தெய்வமான ஊர்காவலன் அந்தப்பகுதி பெண்களுக்கு ஆற்றிலிருந்து தண்ணீர் எடுத்து வருவது, சிறு குழந்தைகளுடன் விளையாடுவது போன்ற வேலைகளை செய்து வந்ததாக செவி வழிச்செய்தி இப்பகுதி மக்களால் நம்பப்பட்டு வருகிறது. தவறு செய்தால் இவர் தண்டனை தருவார் என்று நம்புகின்றனர்.

சான்றுகள்
---------

1. ↑  1.தேனிமாவட்ட தடயம், அகமது நிஸ்மா பப்ளிகேசன்ஸ், தேவதானப்பட்டி
2. ↑  2.மாலைமலர்-19.7.2013-பக்கம்-3, திண்டுக்கல் பதிப்பு தேனி மாவட்டம்,
**ஆசிய கால்பந்துக் கூட்டமைப்புக் கோப்பை** (**AFC Cup**) என்பது ஆசிய கால்பந்துக் கூட்டமைப்பு அங்கத்து நாடுகளிலுள்ள கால்பந்துக் கழகங்களுக்காக ஆண்டுதோறும் நடத்தப்பெறும் போட்டியாகும். ஆசிய கால்பந்துக் கூட்டமைப்பின் விதிகளின்படி வளர்ந்துவரும் நாடுகளிலுள்ள கால்பந்துக் கழகங்கள் இப்போட்டிக்கு தகுதி பெறுகின்றன. வளர்ந்த நாடுகள் ஆசிய வாகையர் கூட்டிணைவுக்குத் தகுதிபெறும். கால்பந்து விளையாட்டில் தொடக்கநிலையில் உள்ள நாடுகளின் கழகங்கள் ஆசிய பிரசிடென்ட்சு கோப்பையில் விளையாட அனுமதிக்கப்படுவர்.

வளர்ந்துவரும் நாடுகள் என்பது ஆசிய கால்பந்துத் தரப்பட்டியலின்படி முதல் 14 இடங்களுக்கு வெளியேயுள்ள நாடுகளாகும். முதல் 14 நாடுகள் வாகையர் கூட்டிணைவு ஆடுவதற்குத் தகுதியுடையவை. 2009-ஆம் ஆண்டு மீள்சீரமைவுக்கு முன்னர், ஐரோப்பாவில் இருந்ததுபோல யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு போல ஆசிய வாகையர் கூட்டிணைவு மற்றும் ஏஎஃப்சி கோப்பை ஆகிய இரண்டும் ஒன்றோடொன்று தொடர்புடையவையாக இல்லை. 2009-லிருந்து ஏஎஃப்சி கோப்பை வெல்லும் அணியும் மற்ற ஒருசில நிபந்தனைகளை நிறைவேற்றும் அணிகளும் ஆசிய வாகையர் கூட்டிணைவில் பங்குபெறுவதற்கான தகுதிச் சுற்றுப் போட்டிகளில் விளையாடும். அத்தகுதிச் சுற்றப் போட்டிகளில் தோற்கும் அணிகள் ஏஎஃப்சி கோப்பையில் விளையாடுவர். வெல்வோர் வாகையர் கூட்டிணைவில் விளையாடுவர்.

குறிப்புதவிகள்
--------------

1. ↑  AFC Cup 2004

வெளியிணைப்புகள்
---------------

* கோப்பை - அதிகாரப்பூர்வ இணையதளம்
* RSSSF - ஏஎஃப்சி கோப்பை
**முதலாம் அஜயராஜன்** (Ajayaraja I) (ஆட்சி 721-734 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.இவர் ஜெயராஜா, அஜயபால சக்வா அல்லது அஜயபால சக்ரி என்றும் அழைக்கப்படுகிறார். 

முதலாம் அஜயராஜா நரதேவனுக்குப் பிறகு சகமான அரசரானார்.  12 ஆம் நூற்றாண்டின் வரலாற்று நூலான *பிருத்விராஜ விஜயம்*, இவர் பல எதிரிகளை தோற்கடித்த ஒரு சிறந்த போர்வீரன் என புகழுரைக்கிறது. 

ஒரு கோட்பாட்டின் படி, இவர் அஜயமேரு (நவீன அஜ்மீர் ) நகரத்தை நிறுவினார். இவர் அஜயமேரு கோட்டையை கட்டியதாக *பிரபந்த-கோசம்* என்ற நூல் கூறுகிறது, இது பின்னர் அஜ்மீரின் தாராகர் கோட்டை என்று அறியப்பட்டது . *அக்பர் உல்-அக்யார்* இதை இந்தியாவின் முதல் மலைக்கோட்டை என்று அழைக்கிறார். இருப்பினும், *பிருத்விராஜ விஜயம்* அஜ்மீரின் நிறுவனத்திற்கு இவரது வழித்தோன்றல் இரண்டாம் அஜயராஜா (கி.பி. 12 ஆம் நூற்றாண்டு) காரணம் என்று கூறுகிறார்.  வரலாற்றாசிரியர் ஆர்.பி. சிங்கின் கூற்றுப்படி, அஜ்மீரில் கிபி 8 ஆம் நூற்றாண்டைச் சேர்ந்த கல்வெட்டுகள் கண்டுபிடிக்கப்பட்டதைக் கருத்தில் கொண்டு, அஜ்மீரை நிறுவியவர் இவராகவே இருக்கலாம்.  இரண்டாம் அஜயராஜா பின்னர் நகரத்தை கணிசமாக மேம்படுத்தினார். எனவும் இராச்சியத்தின் தலைநகரை சாகம்பரியிலிருந்து அஜ்மீருக்கு மாற்றினார் எனவும் ஆர்.பி. சிங் கூறுகிறார்  ஷியாம் சிங் ரத்னாவத் மற்றும் கிருஷ்ண கோபால் சர்மா போன்ற மற்றவர்கள், அஜ்மீரை நிறுவியவர் இரண்டாம் அஜயராஜா என்று நம்புகிறார்கள். 

இவருக்குப் பிறகு இவருடைய மகன் முதலாம் விக்ரஹராஜா பதவியேற்றார்.

சான்றுகள்
---------

1. ↑  R. B. Singh 1964, ப. 86.
2. ↑  Shyam Singh Ratnawat & Krishna Gopal Sharma 1999.
3. 1 2  R. B. Singh 1964.
4. 1 2  R. B. Singh 1964, ப. 87.
5. ↑  R. B. Singh 1964, ப. 88.
6. ↑  Shyam Singh Ratnawat & Krishna Gopal Sharma 1999, ப. 95.
7. ↑  R. B. Singh 1964, ப. 55.

### நூல் பட்டியல்

* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
* Shyam Singh Ratnawat; Krishna Gopal Sharma (1999). *History and culture of Rajasthan: from earliest times upto 1956 A.D.*. Centre for Rajasthan Studies, University of Rajasthan. .
**இராணி விஜயா தேவி** (*Rani Vijaya Devi*) என்பவர் கோட்டா-சங்கனியின் (28 ஆகத்து 1922 - 8 திசம்பர் 2005), மகாராஜகுமாரி விஜயலட்சுமி அம்மன்னியில் பிறந்தவர். இவர் யுவராஜா கண்டீரவ நரசிம்ம ராஜ உடையாரின் மூத்த மகளும் மகாராஜா ஜெய சாம்ராஜ உடையாரின் சகோதரியும் ஆவார்.

தேவி தந்தையின் அரண்மனையான சாமுண்டி விகாரில் வளர்ந்தார். இவர் நல்ல மேய்ப்பர் பள்ளியில் கன்னியாஸ்திரீகளிடமிருந்து பியானோ வாசிக்கக் கற்றுக்கொண்டார். பின்னர் மைசூர் சென்றிருந்த இலண்டன் டிரினிட்டி கல்லூரியின் ஆல்பிரட் மிஸ்டோவ்ஸ்கியிடமும் பியானோ கற்றுக்கொண்டார். வீணை வெங்கடகிரியப்பாவிடம் வீணை வாசிக்கவும் கற்றுக்கொண்டார். 1939ஆம் ஆண்டில், தனது தந்தையுடன் ஐரோப்பா சுற்றுப்பயணத்தில், இவர் செர்ஜி ராச்மானினோப்பை சந்தித்தார்.

தேவி 1941-ல் கோட்டா-சங்கனியின் இளவரசரை மணந்தார். இவர் 1947-ல் இந்திய வெளியுறவுப் பணியில் சேர்ந்த தனது கணவருடன் நியூயார்க் சென்றார். இவர் எட்வார்ட் ஸ்டீவர்மனின் கீழ் ஜூலியார்ட் இசைப் பள்ளியில் இசைப் பயின்றார்.

பெங்களூரில் பன்னாட்டு இசை மற்றும் கலை சங்கத்தை நிறுவினார். இச்சங்கத்தின் கடந்தகால புரவலர்களில் கர்நாடக ஆளுநர்களான ருக்மணி தேவி அருண்டேல், சோ. மா.கிருசுணா மற்றும் ஸ்ரீகண்டதத்த நரசிம்மராஜ உடையார் ஆகியோர் முக்கியமானவர்கள்.

தேவிக்கு, கீதா தேவி நாத், உஷா தேவி மாளவி, ஊர்மிளா தேவி மற்றும் சகுந்தலா தேவி என நான்கு மகள்களும் அக்ஷய் மாளவி, பிரியம் மாளவி, உதய நாத், ஹனுமந்த் நாத் மற்றும் அனிஷா தாராபோர்வாலா என ஐந்து பேரக்குழந்தைகளும் உள்ளனர்.

தேவி 8 திசம்பர் 2005 அன்று பெங்களூரில் இறந்தார்.

மேற்கோள்கள்
-----------

1. 1 2 . 10 January 2006.
2. 1 2  Sardana, Nikhil (1 December 2016). "Urmila Devi Kotda Sangani - Organising Secretary, International Music & Arts Society". *Serenade*. 5 December 2021 அன்று பார்க்கப்பட்டது.

வெளி இணைப்புகள்
---------------

* ராணி விஜயா தேவிக்கு ஒரு இசை அஞ்சலி
[*தொடர்பிழந்த இணைப்பு*][ *<span title="Dead link tagged January 2018">நிரந்தர இறந்த இணைப்பு</span>* ]
* இசை ராணி
[*தொடர்பிழந்த இணைப்பு*][ *<span title="Dead link tagged January 2018">நிரந்தர இறந்த இணைப்பு</span>* ]
***தெரபோசா*** (*Theraphosa*) என்பது தென் அமெரிக்க தரான்டுலாவின் ஒரு பேரினமாகும். இது 1805ஆம் ஆண்டில் சார்லஸ் அதானசு வால்கெனேர் என்பவரால் முதலில் விவரிக்கப்பட்டது. *தெரபோச* சிலந்திகள் அறியப்பட்ட சிலந்திகளுள் மிகப்பெரிய சிலந்திகளாகும். மேலும் இவை பொதுவாக ஆங்கிலத்தில் **வெளிர்நீல பாத கோலியாத்** என்று அழைக்கப்படுகின்றன. இது கயானா, பிரேசில், வெனிசுலா மற்றும் கொலம்பியாவில் காணப்படும் மூன்று சிற்றினங்களைக் கொண்டுள்ளது. இவை தங்கள் உணரடி மற்றும் கால்களின் மயிர்க்கால்களைத் தேய்ப்பதன் மூலம் கரகரப்பொலியினை ஏற்படுத்துகின்றன.

பண்புகள்
--------

இந்த பேரினத்தின் *தரான்டுலாக்கள்* இவற்றின் பெரிய அளவு மற்றும் கால்களின் மூட்டுச்சில் மற்றும் கணுக்காலுள்ளெலும்பு பிரிவுகளில் நீண்ட முடிகள் இல்லாததின் அடிப்படையில் வகைப்படுத்தப்படுகின்றன. முன்பக்க காக்சே 1 மற்றும் 2-ல் ஒலிமீட்டும் முடிகள் இருப்பதால் இதை மேலும் வேறுபடுத்தி அறியலாம். பெண் பூச்சிகளில் தனித்த தனிச்சிறப்பு விந்துப்பை உள்ளது.

நடத்தை
------

இந்த தரான்டுலாக்கள் தரையில் உள்ள துளைகளில் காணப்படுகின்றன. பொதுவாகப் பயன்படுத்தப்படாத வளைகளில், இவை தத்தெடுத்து தங்கள் சொந்தமாக வாழிடமாகப் பயன்படுத்துகின்றன. இவை பொதுவாக ஆறுகளுக்கு அருகில் காணப்படுகின்றன. மேலும் அதிக அளவு முதுகெலும்பில்லாதவை மற்றும் சிறிய தவளைகள் மற்றும் பல்லிகள் போன்ற மிகச் சிறிய முதுகெலும்பிகளைச் சாப்பிடுகின்றன.

சிற்றினங்கள்
------------

சூலை 2022[update] உலக சிலந்தி பட்டியல் கீழ்க்கண்ட மூன்று சிற்றினங்களை ஏற்றுக்கொண்டுள்ளது.

* *தெரபோசா அபோபைசிசு* திண்டெர், 1991 - கொலம்பியா, வெனிசுலா மற்றும் பிரேசில்
* *தெரபோசா ப்ளாண்டி* லாட்ரெயில், 1804 - வெனிசுலா, பிரேசில் மற்றும் கயானா
* *தெரபோசா ஸ்டிர்மி* ருட்லோஃப் & வெயின்மேன், 2010 - கயானா மற்றும் பிரேசில்

ஒரு சிற்றினம் *செரிகோபெல்மா* பேரினத்திற்கு மாற்றப்பட்டுள்ளது *.*

* *தெரபோசா பனமனம்* கார்ஷ், 1880 → *செரிகோபெல்மா பனமனும்*

மேற்கோள்கள்
-----------

1. 1 2  Gloor, Daniel; Nentwig, Wolfgang; Blick, Theo; Kropf, Christian (2020). *Gen. Theraphosa Walckenaer, 1805*. Natural History Museum Bern. doi:10.24436/2.. பார்த்த நாள்: 2020-06-08.
2. ↑  Bertani, R. (2001). "Revision, cladistic analysis, and zoogeography of *Vitalius*, *Nhandu*, and *Proshapalopus*; with notes on other theraphosine genera (Araneae, Theraphosidae)". *Arquivos de Zoologia* **36**: 316.
3. 1 2  Almeida, Marlus Queiroz; Salvatierra, Lidianne; Morais, José Wellington de (2018-08-01). "First record of Theraphosa apophysis (Tinter, 1991) (Araneae, Mygalomorphae, Theraphosidae) in Brazil" (in en). *Check List* **14** (4): 647–650. doi:10.15560/14.4.647. பன்னாட்டுத் தர தொடர் எண்:1809-127X. .
4. ↑  "NMBE - World Spider Catalog". *wsc.nmbe.ch*. 2022-07-13 அன்று பார்க்கப்பட்டது.

வெளி இணைப்புகள்
---------------

* இனம் தகவல்
**முதலாம் இசபெல்லா** (ஸ்பானிய மொழி: Isabel I, Ysabel) இடைக்காலத்தில் இருந்த நாடான காஸ்டைலின் (தற்போதைய ஸ்பெயினின் பகுதி) அரசியாக இருந்தார். இவளே கொலம்பசை ஆதரித்த அரசியாவாள்.

தடைகளைத் தாண்டி நடந்த திருமணம்
------------------------------

இவளுக்கு 3 வயதாக இருக்கும் போதே இவளுக்கும் அரகானின் அரசனான இரண்டாம் ஜானின் மகன் ஃபெர்டினாண்டுக்கும் திருமண நிச்சயம் செய்யப்பட்டது. ஆனால் இவளின் தந்தை ஹென்றி ஆறு வருடம் கழித்து இந்த ஒப்பந்தத்தை இரத்து செய்தார். இவளுக்கு எத்தனையோ மணத்துணைவர்கள் பார்க்கப்பட்டார்கள். ஆனால் இறுதியில் பல தடைகளைத் தாண்டி ஃபெர்டினாண்டே இவளை மணந்து கொண்டார்.

மணக்கோலத்தில் இசபெல்லாவும் ஃபெர்டினாண்டும்

கொலம்பஸ்
--------

கிறிஸ்டோஃபர் கொலம்பசின் நாடு காணும் திட்டத்தை ஆரம்பத்தில் எதிர்த்தாலும் ஓரிரு ஆண்டுகள் கழிந்ததும் ஒப்பந்தத்தின் படி பொருட்செலவை ஏற்றுக் கொண்டார்.
(கொலம்பஸ் அலைகடலின் தளபதி என்று பட்டம் சூட்டப்பட்டுப் புதிதாகக் கண்டுபிடிக்கும் தீவுகளுக்கு அவரே ஆளுநர் என்ற உறுதிமொழியும் வருவாயில் பெரும்பங்கை அவருக்குக் கொடுக்கவும்)

ஆணுக்குப் பெண் நிகர்
--------------------

தன் துணைவருடன் புரிந்துணர்வுடனும் சம உரிமையுடனும் இவர் ஆட்சி நடத்தினார். கிரனடாவில் உள்ள அரண்மனையில் இவர்களின் சமஉரிமைச் சாசனம் பொறிக்கப்பட்டுள்ளது.

சாதனைகள்
--------

ஸ்பெயினை ஒருங்கிணைத்தது

கொலம்பசை ஆதரித்தது

அடுத்த நூற்றாண்டுக்கான இராணுவக் கட்டமைப்பை அமைத்து வைத்தது

புனிதர் பட்டத்திற்கான பாதையில்
------------------------------

இசபெல்லாவிற்கு போப்பரசரால் கடவுளின் பணியாளர் (servant of god) பட்டம் வழங்கப்பட்டு விட்டது. ஆனால் யூத அமைப்புகளின் எதிர்ப்பால் புனிதர் பட்டம் வழங்கப்படவில்லை.

சிறப்பிக்கப்படல்
----------------

அரசி இசபெல்லாவும் கொலம்பசும்1893 இல் வெளியிடப்பட்டது
அமெரிக்க அஞ்சல் தலையில் இடம் பெற்ற முதல் பெண் இசபெல்லா ஆவார். இவளின் படம் இடம் பெற்ற அஞ்சல் தலைகள் பல ஆயிரம் டாலர்களுக்கு ஏலம் போயின. அமெரிக்கா வெளியிட்ட நாணயத்தில் இடம் பெற்ற முதல் பெயரிடப்பட்ட பெண்மணியும் இவளே.